चोर-लुटेरों की भिंड-मुरैना जाने वाले रास्ते पर तलाश
सेमसंग शोरूम व सिटी सेंटर में सोमवार को हुई चोरी व लूट के मामले में पुलिस की जांच भिंड-मुरैना की ओर जाने वाले रास्ते तक पहुंच गई है। सिटी सेंटर में लूट के बाद बदमाशों की स्टेशन तक की लोकेशन ट्रेस हुई है पर इसके बाद वे सीसीटीवी में नहीं दिखे हैं। इसी तरह सेमसंग शोरूम में चोरी करने वाले गैंग की क्वालिस कार भी शिंदे की छावनी के बाद कैमरों में दिखाई नहीं दे रही है। पुलिस ने शहर के तीन कोनों पर लगे सीसीटीवी कैमरे खंगाल लिए हैं। चोर गैंग के मुरैना-भिंड के रास्ते यूपी में घुसने के सुराग पुलिस को मिले हैं। मुरैना बेरियर पर बदमाशों के फुटेज मिलने की सूचना है।
एक दिन पहले सिटी सेंटर में कंस्ट्रक्शन कंपनी के साझेदार पवन गुप्ता से हुई 2 लाख रुपए की लूट में पुलिस को बदमाशों का सुराग नहीं मिला है। बीती रात एक सुराग मिला है पुलिस उसी आधार पर संदेहियों की धरपकड़ कर रही है। पुलिस लूट के बाद बदमाशों के स्टेशन के रास्ते से हजीरा की ओर जाने पर भी तलाश कर रही है। इस मामले में संदेहियों को हिरासत में लिया है।
बदमाशों ने बाइक छिपाई: लूट में इस्तेमाल की गई पल्सर बाइक को स्टेशन या हजीरा क्षेत्र में किसी घर में छिपाए जाने की सूचना पुलिस को मिली हैं, वह इसकी तस्दीक कर रही है। वहीं सेमसंग शोरूम से मोबाइल चोरी में पुलिस को संदेह फिर यूपी के बदमाशों पर है। ऐसे सुराग भी पुलिस को मिले हैं।
लूट व चोरी के मामले में पुलिस सभी एंगल पर जांच कर रही है। कुछ सुराग मिले हैं जिनकी तस्दीक के लिए पुलिस पार्टियां भेज दी गई हैं। जल्द ही बदमाशों को पकड़ लिया जाएगा। डॉ. आशीष, एसपी
hin_Deva hin_Deva hin_Deva hin_Deva hin_Deva